erfaringsudveksling18022012+mere+engagement?

//Opsamling på erfaringsudveksling og idéudvikling d. 18/2 2012 v. Andreas//
 * Hvordan vi skaber mere engagement blandt medlemmerne?**


 * Udfordring:** Få folk til at tage deres vagter


 * Idéer:**
 * Brev med i posen om at man skal huske at tage en vagt.
 * Mail til medlemmer, der ikke har hentet grønt længe, om at vi savner dem.
 * Nye medlemmer skal melde sig på en vagt med det samme ved indmeldelse.
 * Teams med opdeling af folk i grupper - enten pr. dag og/ eller faggrupper, evt. overbemandede (se mere i opsamlingen på teams).
 * Synliggøre de andre muligheder for at "tage vagt" - arbejdsgrupper osv.
 * En positiv oplevelse på den første vagt er en forudsætning for, at folk får lyst til at engagere sig mere. Det er afgørende at sikre god introduktion for nye medlemmer.


 * Udfordring:** Introduktion af nye medlemmer


 * Idéer:**
 * Det er vildt vigtigt, at folk får en god første oplevelse. Info-vagten er afgørende for bl.a. at fortælle, at alle har lige indflydelse, og videregive grundværdier i KBHFF. Det er vigtigt at informere folk om fællesskabet og netop det at være i et fællesskab, og det er ikke bare at tage vagter.
 * Send intro-mail umiddelbart efter indmeldelse. Med kort oversigt over vagter, grupper og opgaver.
 * Sørg for at medlemmerne får medlemshåndbogen - enten som print eller PDF.
 * Som nyt medlem skal man tage vagt inden man kan få udleveret sin første pose. Det giver større tilhørsforhold med et decideret introduktionsforløb for nye medlemmer. De vil få flere kendte ansigter og noget at snakke om, når de efterfølgende er nede i butikken.
 * Nye medlemmer skal komme til obligatorisk intro-møde før de kan bestille poser.


 * Udfordring:** Gøre medlemmerne mere trygge ved de forskellige typer vagter


 * Idéer:**
 * Printede vagtbeskrivelser på opslagstavle i butikken, så folk let kan se, hvad vagterne går ud på.
 * Intro-videoer - korte 1 minutsvideoer, der giver overblik over, hvad en tjans går ud på.
 * Synliggøre hvem kan spørge til råds, hvis man er i tvivl. F.eks. med en vejledervagt i butikken.


 * Udfordring:** Overordnet skabe mere medejerskab og engagement lokalt


 * Idéer:**
 * God stemning i butikken og Fællesspisning er metoder til at sikre folks lyst til at deltage.
 * Flere arrangementer lokalt. Gør det lettere for folk at finde og se arrangementer på hjemmesiden, og nemt at melde sig til.
 * Nussevagt/hyggevagt i butikken, der tager sig af de lidt mere bløde værdier.


 * Udfordring:** Initiativ og nye tiltag kommer altid fra butiksgruppen, og ikke nok fra de "menige" medlemmer.


 * Idéer:**
 * Afholde idéudviklingsmøder, hvor man kan komme med forslag til forbedringer af drift og udvikling af lokalafdelingen. Fælles brainstorm.


 * Udfordring:** Rekruttering til kernefunktioner (kassemestre, butiksgruppe, økonomiansvarlige, etc.)


 * Idéer:**
 * Klargøre og afgrænse nøglefunktionernes arbejdsopgaver. Tydeliggøre, at man godt kan løse disse opgaver uden at forpligte sig til at komme til møder hver måned. Se kommunikationsgruppens wiki-side for et eksempel på, hvordan man kan synliggøre og dele arbejdsopgaver internt i en gruppe.
 * Være mange til at dele opgaverne. Minimum to økonomiansvarlige, men hellere tre. Opgaverne bliver nemmere at løfte, hvis man er flere.